Katharine Jefferts Schori

**Katharine Jefferts Schori** (født 1954) er en amerikansk episkopal biskop. Hun var *Presiding Biskop* og *Primate* fra 1. november 2006 til 31. oktober 2015 i *[[Den episkopale kirke i USA]]*.
## Liv og virke
### Bakgrunn
Katharine Jefferts Schori har irske og sveitsiske aner. Hun var datter av Keith Jefferts, en atomfysiker, og Elaine Ryan, en mikrobiolog.  Jefferts Schori var først katolikk. I 1963 brakte foreldrene henne i en alder av åtte år med seg inn i Episcopal Church (*St. Andrew's Episcopal Church* i New Providence i New Jersey) da de selv forlot katolisismen. Moren hennes konverterte til østlig ortodoksi noen år senere og døde i 1998.

### Prest
Katharine Jefferts Schori ble ordinert til episkopal prest i 1994.
### Biskop av Nevada
I 2001 ble hun valgt og ordinert til biskop av Nevada. Hun ble ordinert av biskopene Jerry A. Lamb (av Northern California); Robert Louis Ladehoff (Oregon); og av Carolyn Tanner Irish (Utah), den femte bispeviede kvinne i trossamfunnet.

I 2003 stemte Jefferts Schori for å samtykke til valget av Gene Robinson, en åpent homofil mann i partnerskap, et valg noen konservative episkopale protesterte mot.

### ''Presiding Bishop'' og ''Primate''
Den 18. juni 2006, under *General Convention of the Episcopal Church i USA*, ble hun valgt til *[[Presiderende biskop i Episcopal Church (USA)|Presiding Biskop]]*. Hun ble dermed den første kvinnen som ble primas i en kirke som er  del av Det anglikanske kirkefellesskap.

Skjønt Jefferts Schoris valg var en indikasjon på den nå utbredte støtte i Episcopal Church i USA for å ordinere kvinner til det historiske bispedømmet, ba bispedømmet Fort Worth, som dissenterte vedrørende kvinners ordinasjon, erkebiskopen av Canterbury om å plassere bispedømmet under tilsyn under en annen primas. Siden ikke alle kirker i den anglikanske kommunion praktiserte ordinasjon av kvinner, viste valget av en kvinne som primat seg også som kontroversielt i noen andre provinser.

I 2008 brøt grupper fra fire bispedømmer (Fort Worth, Pittsburgh, Quincy og San Joaquin) opp for å bli en del av Anglican Church in North America som en del av den anglikanske omstilling som den indre uenighet bragte med seg.  Jefferts Schori godkjente søksmål mot avgående bispedømmer og prestegjeld, med 22 millioner dollar brukt i 2011. Hun etablerte også en policy om at kirkeeiendommer ikke skulle selges til utbrytende menigheter.

Biskop Jefferts Schori aksepterte intimt samkvem mellom personer av samme kjønn, og velsignelse av samkjønnede partnerskap, og likeså deres og sivile ekteskap.  I likhet med sin forgjenger er hun tilhenger av abortrettigheter. I 2007 førte kirkens velsignelse av likekjønnet ekteskap til at syv anglikanske erkebiskoper nektet nattverdsfellesskap med henne under et møte i Tanzania.

Katherine Schori kunngjorde den 23. september 2014 at hun ikke ville søke gjenvalg som presiderende biskop. Den 27. juni 2015 valgte Generalkonvensjonen biskop Michael Bruce Curry av Nord-Carolina som den 27. presiderende biskop i *Episcopal Church*. Curry er den første afroamerikaner som ble valgt inn i embetet som presiderende biskop, og etterfølger biskop Katherine Schori som presiderende biskop den 1. november 2015.

Etter dette var Jeffers Schori først *Assistant Biskop* i San Diego og deretter i Los Angeles. I juli 2024 ble hun *Assistant Bishop* av Wyoming.

## Referanser